เงินบาทเปิดตลาดเช้า 30.94/96บาท
ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.94/96 ทรงตัวค่อนข้างนิ่ง
7 ก.พ. 2555

ธนาคารซีไอเอ็มบีไทย รายงาน เงินบาทเปิดตลาดเช้านี้อยู่ที่ระดับ 30.94/96 ทรงตัวค่อนข้างนิ่ง
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.94/96 บาท/ดอลลาร์ ขยับแข็งค่าเล็กน้อยจากวานนี้ที่ 30.95/97 บาท/ดอลลาร์ 
"(เงินบาท)ทรงตัวค่อนข้างนิ่ง วันนี้น่าจะเคลื่อนไหวในกรอบเดิมๆ" นักบริหารเงิน กล่าว
ตลาดจับตาแนวทางการแก้ปัญหาหนี้สาธารณะของกรีซว่าจะเป็นไปตามเงื่อนไขที่กลุ่มสหภาพยุโรปและกองทุนการเงินระหว่างประเทศ(IMF) ร้องขอได้หรือไม่ หลังทางการกรีซขอเลื่อนเวลาในการตัดสินใจออกไปอีก 1 วัน นอกจากนี้ยังต้องดูถึงทิศทางการไหลเข้าของเงินทุนต่างประเทศ ส่วนตัวเลขเศรษฐกิจที่สำคัญของสหรัฐต้องรอถึงวันศุกร์
สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 76.58/59 เยน/ดอลลาร์ ปรับตัวแข็งค่าจากระดับ 76.67/69 เยน/ดอลลาร์ ส่วนเงินยูโรอยู่ที่ระดับ 1.3124/3128 ดอลลาร์/ยูโร ปรับตัวแข็งค่าจากระดับ 1.3035/3039 ดอลลาร์/ยูโร 
นักบริหารเงิน คาดว่า วันนี้เงินบาทจะเคลื่อนไหวในกรอบ 30.85-31.00 บาท/ดอลลาร์